JohanHeinsen/ENO huggingface dataset:
Aalborgs Stifts Adresseavis, 1821-04-04
Samme Collegium har paa Forespørgsel erklæret, at naar en Jordegodseier, der er Skifteforvalter og Overformynder, giør Opbud, kan hverken han selv eller hans Fuldmægtig paa hans An= og Tilsvar vedblive hine Administrationer, hvorimod en paalidelig Mand af Overøvrigheden dertil bør constitueres, og vil den saaledes constituerede efter Omstændighederne kunne paalægges at stille Caution for Ansvaret, saafremt Forretningerne ikke overdrages vedkommende Herredsfoged. - Nok en Erklæring fra samme Collegium formelder, at Værnepligtige ved de annecterede Batailloner, naar de tage Ophold i Kiøbstederne, bør meddeles Bevillinger til at drive bestemt Næring, samt at de Anordninger, hvorved det tillades slige Værnepligtige at nedsætte sig i Kiøbstederne, for øvrigt ikke hiemle dem nogen særdeles Ret til paa Grund af deres Stilling at drive borgerlige Handteringer, men at Anordningernes Hensigt, blot er at tillade, at de nævnte Personer, uanseet deres Værnepligt, maae drive den Profession og Næringsvei, hvortil de for øvrigt efter Lovgivningen maatte være berettigede. Cours den 30te Marts. Hamb. 2 M. 259, a vista 262. Amsterd. 2 M. - . Lond. 2 M. - . Spec. 260. - Specier solgtes til 15 Mk. 10 s. Oblig. (med Renter fra 11te Decbr. 1820) 71 1/2 a 72. Nationalbank Oblig. (af Laanet den 4de Februar f. A.) 87 Rbd. r. S. eller 113 a 113 1/2 Rbd. Sedler pr. 100 Rbd. r. S. Norske Rigsbanksedler 16 3/4 a 17. Svenske Sedler 62 1/2 s. - Disconto 6 pC.
Aalborgs Stifts Adresseavis, 1821-04-04
Ledige Embeder. Under det danske Cancellie: Grinderslev og Grønning Sognekald i Viborg Stift, 270 Rbd. - Veien og Læborg Sognekald i Ribe Stift, 292 Rbd. - Byefoged- og Skriver-Embedet i Store=Heddinge samt Herredsfoged og Skriver-Embedet i Stævns og Faxøe Herreder. -
Aalborgs Stifts Adresseavis, 1821-04-04
Sognekaldet til Frue Menighed i Odense 500 Rbd.
Aalborgs Stifts Adresseavis, 1821-04-04
Under General=Toldkammer- og Commerce=Collegiet: Told og Consumtionskasserer-Embedet i Middelfart. - Told-Controlleur Posten i Preetz.
Aalborgs Stifts Adresseavis, 1821-04-04
Befordringer og Afgang. Under det danske Cancellie; Den 9de Marts er Exam. juris E. Halvorsen beskikket til Procurator ved Underretterne i Aarhuus Stift; Districtschirurg J. C. Gravenhorst i Skielskjør til Chirurg i Colding samt Districtschirurg i Elboe, Brusk, Aanst og Slaugs Herreder. Den 14de, Sognepræst for Hem, Hindborg og Dølbye, Menigheder i Viborg Stift, P. J. Junge, til Sognepræst for Fieldsted og Harrendrup Menigheder i Fyen. Den 16de, Cancellie-Assessor J. C. H. Rummelhoff beskikket til Byefoged i Nykiøbing samt Herredsfoged i Nørre- og Sønder=Herreder paa Morsøe; Byeskriver i Nyekiøbing og Herredsskriver i Nørre- og Sønder=Herreder paa Morsøe, J. C. B. Borchsenius, udnævnt til virkelig Cancellieraad. Den 21de, Byefoged i Varde samt Herredsfoged i Øster og Vester Herreder, C. G. Rosenørn udnævnt til virkelig Justitsraad; Procurator D. Petersen beskikket til Birkedommer og Skriver paa Feiøe.
Aalborgs Stifts Adresseavis, 1821-04-04
Under General-Toldkammer= og Commerce=Collegiet: Den 6te Marts er Told- og Consumtions=Kasserer i Middelfart, Kammerrassessor H. A. R. Kierulff, beskikket til Controlleur ved Havnene i Kiøbenhavn. Den 10de, Toldforvalteren i Oltensen, Justitsraad Bock, efter Ansøgning i Naade og med Pension entlediget fra dette Embede; Dr. juris H. J. A. Schrøder beskikket til Toldforvalter i Ottensen. Den 17de, Kammerraad F. A. W. Gerstenberg til Toldforvalter i Elmshorn.
Aalborgs Stifts Adresseavis, 1821-04-04
Den 24de, Grosserer J. G. Leiner til Vare= og Vexel=Mægler i Kiøbenhavn. Hals.
Aalborgs Stifts Adresseavis, 1821-04-04
Den 30te Mai. Jndkommen: C. P. Ebeling fra Sønderborg.
Aalborgs Stifts Adresseavis, 1821-04-04
Den 1ste April. Jndkommen: C. Kaspersen fra Sønderborg. - Afseilede: J. E. Hemme til Lissabon. J. Otzen til Amsterdam. M. Jversen til Kiøbenhavn. Døde. Mad. A. C. Rohde, født Lehmanns; Mad. J.M. Wørmer, født Jelling, 57 Aar; Mad. Schrøder, født Clevin; Mad. H. H. Petersen, født Holm 67 Aar; Frøken C. Kriger; alle i Kiøbenhavn. C. Kynde, Byefoged i Storehedinge og Herredsfoged i Stævns og Farøe Herreder. Jørgen Sorterup, 70 Aar, i Helsingøer. Mad. P. M. Clarian, født Asmussen, 28 Aar, i Aarhuus.
Aalborgs Stifts Adresseavis, 1821-04-04
Bekientgiørelser. At min ædle og inderlig elskte Kone, Ane Kirstine v. Deden, efter 5 Dages Sygdom, i Dag har fuldendt sin jordiske Vandring, til nerstattelig Tab for 4 uforsørgede Börn, en gammel svagelig Moder, og mig, hendes dybtnedbøiede Mand, som i 19 1/2 Aar lykkelig deelte med hende Livets Glæder og Sorger, og derfor daglig veemodsfuld föler hendes Afsavn: bekiendtgjöres sörgeligst Familie, Venner og Bekiendtere, hvis hiertelige Deeltagelse i min tunge Skjebne, med Tanken om Gienforeningen, allene kan mildne min bedrøvelige Længsel efter hende, som var alt for mig. Kongstedlund den 31te Marts 1821. Sigvardt Færch.
Aalborgs Stifts Adresseavis, 1821-04-04
Da mit Jnstitut mangler to eller tre Elever i det bestemte Antal til Opdragelse og Underviisning, saa giver jeg mig herved den ærbødige Frihed, at ønske disse maatte vorde mig anbetroet. Hvad videre Underretning om Kost, Logie o. s. v. skal jeg i skriftlig Giensvar melde hvem, som forlanger det. Nibe, den 2den April 1821. Stephansen, Lærer.
Aalborgs Stifts Adresseavis, 1821-04-04
Commissionen for Skolevæsenet i Aalborg undlader ikke herved at bringe til offentlig Kundskab, at den befalede halv aarige Exammen i Byens Borgerskoler er bestemt at afholdes i følgende Orden: Mandag den 9de April i Hr. Poulsens Skole. Tirsdag den 10de April i Hr. Torps Skole. Torsdag den 12te April i Hr. Gregersens Skole. Mandag den 30te April i Hr. Christensens Skole. Tirsdag den 1ste Mai i Hr. Jacobsens Skole. Onsdag den 2den Mai i Hr. Lundts Skole. Torsdag den 3die Mai i Hr. Hallunds Skole. Fædre og Foresatte indbydes til ved personlig Nærværelse, at erfare deres Børns Fremgang i det sidst henrundne halve Aar. Skole=Commissionen i Aalborg den 2den April 1821. J Nærheden af Aalborg er en Vandmølle, hvorved er anlagt Stampeværk, at faae i Arvefæste til næstkommende 1ste Maj, de som maatte attraae en saadan Eiendom, behager at henvende sig til Addresse-Contoiret.
Aalborgs Stifts Adresseavis, 1821-04-04
Hos Undertegnede kan 6 a 7 Pigebørn af honette Forældre nyde Underviisning strax eller til 1ste Maj, for eller uden Betaling, som i Forveien accorderes, i Skrædersyening, Linnedsyening, Tegning og Brodering m. m., som hører til Fruentimmernettiteter. De Forældre, som ville anbetroe mig deres Børn til Underviisning, kunne være overbeviiste om, at de i alle Dele skulle nyde god Omgang og at der nøie paasees, at Børnene lærer til Fuldkommenhed med Orden og Akkuratesse, hvad der bliver dem foreviist. Skulde nogle paa Landet ønske deres Børn underviste i disse Dele, da kan, om forlanges, erholdes Kost og Logi i Huset, til de billigste Priser, efter Tidernes Omstændigheder. Aalborg den 2den April 1821. A. K. Kaas, Vestergade Nr. 55.
Aalborgs Stifts Adresseavis, 1821-04-04
Paa Hæstrupgaard, ved Hiøring, kan faaes gode Sædevikker til billig Priis.
Aalborgs Stifts Adresseavis, 1821-04-04
Da Pigen Marie Lange, født i Mariager, er, formedelst anden Gang begaaet Utroskab, ikke længere i min Tjeneste, saa ombedes ingen at betroe hende Noget i mit Navn. Aalborg den 4de April 1821. Ludvig Ellerbrock. For en arbeidsvant Mand der har Jndsigt i, og formelig vil paatage sig en Frugt- og Kiøkkenhauges Behandling, er strax eller til næstkommende 1ste Maj en Plads at erholde, hvor han for sig og Familie, kan have frie Huus med et tilliggende Areal af 3 a 4 Tdr. Land. Tienesten anviser Addresse-Contoiret.
Aalborgs Stifts Adresseavis, 1821-04-04
For en større Familie kan en Beboelse, hvortil en Frugt- og Kiøkkenhauge, saa og Beboelse for 2 mindre Familier erholdes til Leie til næstkommende Paaske Flyttetid. Addresse-Contoiret anviser.
Aalborgs Stifts Adresseavis, 1821-04-04
Paa Hovedgaarden Baggesvogns Eiendomme kan i forestaaende Sommer erholdes god Græsning for 60 Stkr. Stude, i Stedet for omtrent et lige Antal som ere solgte, og bortdrives først i næste Mai Maaned. Om denne Græsning ville hvo der maatte attraae samme, altsaa behage at accordere med Forvalter Stokholm paa bemeldte Baggesvogn.
Aalborgs Stifts Adresseavis, 1821-04-04
Onsdagen den 18de Dennes Kl. 3 Eftermiddag holdes paa Undertegnedes Contoir en Skiftesamling i Johann PederDufts Opbudsboe her i Byen, hvor Vedkommende vilde behage at give Møde, for at tage en Beslutning angaaende endeel af Boets Tilgodehavende. Bye- og Herredsfoged-Contoiret i Frederikshavn, den 1ste April 1821. Westenholz.
Aalborgs Stifts Adresseavis, 1821-04-04
Et skikkelig og sundt Fruentimmer, med frisk og god Die, ønsker sig en Plads som Amme, enten her i Byen eller paa Landet. Anviisning gives fra Addresse-Contoiret.
Aalborgs Stifts Adresseavis, 1821-04-04
Auktioner. At 3die Auction over Østeraae m.v., ifølge taget Bestemmelse sidstafvigte 28de Marts, fremmes den 11te April førstkommende Kl. 10 paa bemeldte Østeraaegaard, dette bliver herved bekiendtgjort. Nørre Sundbye den 3die April 1821. Spies.
Aalborgs Stifts Adresseavis, 1821-04-04
Ved den Mandagen næstkommende 16de April paa Dronninggaard over Løsøre afholdende Auction, bortsælges tillige circa 130 Tdr. Hug, 150 Tdr. Byg og 300 Tdr. hvid Havre, hvoraf de 2de sidste Sorter ere fortrinlig tienlige til Sædekorn, hvilket herved bekiendtgjøres. Sæbye, den 31te Marts 1821. Boeck.
Aalborgs Stifts Adresseavis, 1821-04-04
Tirsdagen den 17de April førstkommende Kl. 10 Formiddag bliver paa Stranden østen Lønstrup i Maarup Sogn, ved den der værende Vagttelt, foretaget offentlig Auction over et 14 Tommes Ankertoug, et 16 Tommes dito, et 17 Tommes dito, ingen af disse af fuld Længde, 20 Stkr. Seil, staaende og løbende Redskab, meer og mindre lappet, Ankere, Master, Stænger, Ræer, Rundholdter, Vandfade, Kobber, Kiøkkentøi m.v., bierget fra det sammesteds formedelst svær Læk landsatte Skib Wilhelm Gustav kaldet, ført af Capitain Martin Heinrich Lieckfeld, kommen fra Normantier og bestemt til Pillau med en Ladning Salt. Lysthavende ville altsaa behage at møde bemeldte Tid og Sted. Hiøring den 30te Marts 1821. S. Poulsen.
Aalborgs Stifts Adresseavis, 1821-04-04
Onsdagen den 2den Maj førstkommende og følgende Dage Kl. 10 Formiddag, bliver i Stervboet efter afgangne Præsteenke Madame Wiinholt heri Byen foretaget offentlig Auction saavel over Stervboehuset selv med tilliggende Have, beliggende paa Torvegaden, beqvemt indrettet, samt frigjort for Bankhæftelsen, som over den efterladte temmelig betydelige Boe bestaaende af: Guld, Sølv, endeel Guld-og en ikke ubetydelig Deel Sølvmyndter, Speile, Borde, Stole, Chatoller, Skabe, Dragkister og andre Kister, Kakkelovne, et otte Dage Stueuhr, Sengesteder, særdeles gode Sengeklæder, godt Dækketøi, Lagner og andet Linned, Fruentimmergangklæder og Linned, Hør= og Blaarlærreder og andre vævede Tøier, en Deel Kiøbenhavns- og andet Porcellain og Steentøi, Kobber, Tin, Messing, 1 Grubekiedel, en Deel Kiøkken= og Bryggertøi, samt en Koe m.v. Stedet, som absolut bortsælges, kan strax efter Auctionen til trædes, og med Kiøbesummen gives Henstand til 13de Juni Termin næste Aar. Hiøring den 1ste April 1821. S. Poulsen.
Aalborgs Stifts Adresseavis, 1821-04-04
Da det ved 3die Auction over den afgangne Cancellieraad J. P. Rommedahls Stervboe tilhørende, og ved Østeraae heri Byen under No. 465 beliggende Gaard, gjorte høieste Bud, ikke af vedkommende Prioritetshaver er befunden antagelig; saa bliver bemeldte Gaard stillet til 4de Auction Mandagen den 16de April førstkommende, Formiddag Kl. 10. hvilket herved til Libhaveres Efterretning bekiendtgiøres Auctionen holdes i forbemeldte Gaard. Aalborg den 30te Marts 1821. Wølfferdt. Over afgangne Frue Cancellieraadinde Østergaards Stervboegaard i Jomfrue Annegade, som forhen er beskreven i denne Avis, bliver i selve Gaarden afholdt: 2den Auction Mandagen den 2den April næstkommende, og 3die og sidste Auction Fredagen den 6te, istedet for Løver, dagen den 7de, som forhen har været averteret. Saasnart 3die Auction over Gaarden er forbie, forauctioneres den Afgangnes Jndboe og øvrige Løsøre, hvoribland meget godt Linned og Sengeklæder. Aalborg den 27de Marts 1821. Wølfferdt.
Aalborgs Stifts Adresseavis, 1821-04-04
J Overeensstemmelse med Forliig og erholdt Udlæg, bliver det Hr. Keller i Hals tilhørende Skov og Brænde, af Eeg Elle og Birk, som findes paa sal. Qvistgaards, Christen Clausens, Jeppe Postes og Mouritz Hansens Græsningslodder i Hals søndre Skov, ved Auction bortsolgt den 10de April førstkommende om Formiddagen Kl. 10 og ville Liebhaverne behage at møde samme Tid ved Bløden. N. Sundbye, den 31te Marts 1821. Spies.
Aalborgs Stifts Adresseavis, 1821-04-07
Udlandet.
Aalborgs Stifts Adresseavis, 1821-04-07
Krigsskuepladsen. Østerrigsk Dagsbefaling, dat. Malland, 19de Marts, undert. Bubna. "Fra Rom have vi erholdt følgende Efsterretninger: Den 11te og Aftenen kom tre Stafetter til Hertugen af Calabrien i Neapel. Den Første var fra Abruzzerne og meldte ham, at General Pepe var bleven forladt af sine Tropper, saasnart de vare stødte paa Østertigerne; den Anden meldte, at Besætningen i Gaeta havde rebelleret mod General Begani; den Tredie bragte en Jndbydelse fra Generallieutenant Carascosa, at Prinds tegenten vilde beære ham med en Sammenkomst i Aversa. Prindsen ansaae det for sømmeligere, at didsende GeneralFardella med Krigsministeren. Den 12te vendte begge disse Herrer tilbage til Hovedstaden, og da de havde beskrevet Tingenes sande Stilling, samledes Parlamentet. Dette besluttede nu, at bede Hertugen af Calabrien sende et Gesandtskab til Kongen i dets Navn, for at bevidne Monarken dets Ærefrygt og Underkastelse. J Staden Nepel hersker fuldkommen Rolighed. Nogle Quinder bleve arresterede, just som de vilde uddele Munition og Patromer til Arrestanterne. Vor Armee har nu besat Abruzerne og den største Deel af Terra di Lavoro. En anden Skrivelse fra Terracina melder, at Krigen med Nepel er endt og at Parlamentet har opløst sig, efter at have lagt al sin Magt i Prindsregentens Hænder. Generallieutenant Fardella kom, afsendt af Denne, til Rom den 15de Marts, og haabede at træffKongen her, men da han hørte, at Hs. Majestæt befandt sig i Florents, fortsatte han sin Reise til denne Hovedstad.
Aalborgs Stifts Adresseavis, 1821-04-07
Østerrigsk Armeeberetning, dat 17de Marts fra Hovedhuarteret Ceprano, (Stad i Kongeriget Neapel, som i Krigen 1815 blev stukken i Brand af den neapolitanske General Mannes). "Den østerrigske Armee er i fuld Marsch mod Neapel. Hovedcolonnen indtraf den 16de i Frosinone, g sammes Avantgarde i Ceprano. En Sidecolonne var allerede den 15de i Sora, hvor den kun havde fundet ringe Modstand. J Abruzzerne ere fire Batailloner med et Batterie blevne staaende i Aquila. General Carascosa er, Militserne iberegnede omtrent 26000 Mand stærk. Han havde, ligoeverfor Ceprano, opstillet 1000 Mand til Geriglianos Forsvar, og fra Mignano, hvor hans Hovedmagt stod, detascheret General Filangieri med 4000 Mand mod Venafro; 10000 Mand ere som Reserve opstillede ved Volturne, og kommanderes, som Man foregiver, at Prindsregenten selv. Jmellem Jtri og Fondi staaer Ambrosio med nogle tusind Mand, for at dække Gaeta. Pepes Corps er aldeles opløst. Denne Efterretning har i Neapel udbredt den største Bestyrtelse. En Deel af Parlamentet vil indskibe sig til Jtalien. En fra Prindsregenten afsendt General er gjennem Florents gaaet til Rom, forat underhandle med Kongen.
Aalborgs Stifts Adresseavis, 1821-04-07
Alle Efterretninger forsikre, at Armeen ei vil slaaes mere, Garderne mindst. Dette stadfæstes derved, at Fienden allerede har forladt Over-Garigliano og St. Germand og er i Begreb med, at trække sig tilbage fra Mignano. Da den østerrigske Avantgarde rykkede ind i St. Germans var Klosteret Monte Casino endnu besat; men Besætningen gjorde ikke et Skud paa de forbimarscherende Tropper. - Ved Ceprano havde Neapolitanerne boret Færgen isænk, som, siden Broen 1815 blev sprængt, førte over Liristrax blev der slaaet en ny Bro, som Divisionen Stutten heim alt idag har passeret, Prindsen af Hessen-Hom burgs Division følger den imorgen og gaaer til Germans; umiddelbar efter den kommer Divisionen Lederer. Feltmarskal=Lieutenant Mohr var i Castello di Sangpo, og hans Forposter streifede ved Jsernia.
Aalborgs Stifts Adresseavis, 1821-04-07
Jndvaanerne i St. Germano have ikke bortfiernet sig, men som alle andre Beboere af de besatte Provindser modtaget Østerrigerne som Venner. Armeen er i den ypperligste Tilstand.
Aalborgs Stifts Adresseavis, 1821-04-07
Overgeneralen har idag faaet Efterretning om de nyeste Begivenheder i Turin. Disse kunne aldeles ingen Jndflydelse have paa hans Operationer; han vil meget mere forfølge de vundne Fordeele med desto større Jld. Laybach.
Aalborgs Stifts Adresseavis, 1821-04-07
Krigen med Reapel er tilende. Prindsregenten, Parlamentet og Armeen staaer i Underhandlinger med Kongen af Neapel og ere tilfreds med hver Regieringsmaade, som han vil vælge. Den østerrigske Armee rykker ind i Neapel.
Aalborgs Stifts Adresseavis, 1821-04-07
Strax efter at hertil var indløben Efterretning om de oprørske Optrin, der have havt Sted i Piemont, traadte begge Keiserne sammen, for at raadslaae om Midlerne til, med Kraft at møde disse nye, Jtaliens Rolighed truende Farer. J Overeensstemmelse med de høie Forbundnes hellige Øiemed, under ingen Betingelse at anerkiende noget Oprørsværk, men med al Magt bekæmpe det, besluttede begge Keisere, med største Eftertryk at træde den stedse voxende Formastelse imøde. Anseelige Forstærkninger ile fra østerrigsk Side til Jtalien. Der er givet Ordre til, at sætte en Armee paa 60,000 Mand i hurtig Bevægelse.
Aalborgs Stifts Adresseavis, 1821-04-07
Keiseren af Rusland har paa sin Side givet befaling, at en russisk Hær paa 80000, der staaer i Wolhynien, strax skal marschere over Ungarn til Jtalien. General Jermolow, der har vundet udmærket Krigerhæder, skal anføre denne Armee. Disse raske, høihiertede, energiske Beslutninger bevise de høie Magters inderlige Forbindelse og ville neppe forfeile deres Virkning.
Aalborgs Stifts Adresseavis, 1821-04-07
Kong Ferdinand agter allersnarest, fra Florents over Rom at vende tilbage til sine Stater, hvor en Amnestie formodentlig vil vorde publiceret.
Aalborgs Stifts Adresseavis, 1821-04-07
Neapel. En af Pepes Adjutanter, som den 7de Marts var indtruffen fra Aquila til Neapel, medbragte den Efterretning, at hiin General, uden Levnetsmidler og uden Penge, befandt sig i en Stad og Egn, hvor al Understøttelse maa afpresses ved Bajonetten. Hvad Man hører fra denne ulykkelige Stad, er lutter Jammer og Elendighed. Bestyrtelsen naaede sin høieste Grad, da Man hørte, Familieoverhovederne havde Ordre til, i Tilfælde af et Tilbagetog, at drage med, og forstyrre Alt, hvad de ikke kunde medtage. Staden Aquila bøder med bittre Taarer for sin Brøde, at være en konstitutionel Stad.
Aalborgs Stifts Adresseavis, 1821-04-07
Der føres bittre Klager mod Ministeren, Hertug diGallo og den høie Forsamling (Parlamentet) har fordret hans Afsættelse. Man bebreider ham, ei at have gjort nok, for at erholde virksom Understøttelse af Spanien.
Aalborgs Stifts Adresseavis, 1821-04-07
Om Slaget ved Rieti den 7de Marts har Man fra Rom en Efterretning, der klinger gunstigere for Neapolitanerne end den Østerrigske: "Neapolitanerne have angrebet Fienden paa to Punkter, ved Rieti og Leonessa. Fægtningen varede adskillige Timer, og endte dermed, at begge Partier forbleve hvert i sin Stilling. 100 saarede og 20 fangne Neapolitaner vare komne til Rieti, imidlertid ere ogsaa nogle østerrigske Piquetter faldne i Neapolitanernes Hænder. Samme Dag, Slaget stod ved Rieti, udstædte Prindsregenten følgende Manifest til det neapolitanske Folk: "En uopfordret Fiende truer Nationens og Tronens Uafhængig hed. Han forlanger, at vi selv skulle samtykke i Tilintetgiørelsen af vore Rettigheder og lader os intet andet Valg end Underkastelse eller Krig. Valget kan ei være tvivlsomt for en Nation, der føler sin Værdighed og kiender sine Rettigheder. Den ædle Jld, Du viser, mit ædle Folk, i at forfægte saa hæderlig en Sag, giver mig den salige Ahnelse, at Gud vil beskierme vor Uskyldighed og velsigne vore Anstrengelser. Jeg har gjort Alt for Fædrelandets Forsvar. En talrig Hær staaer ved Grændserne; nye Skarer støde hver Dag til den fra det Jndre af Riget; alle Folkeklasser kappes om at bidrage hver Sit til Landets Frelse. Trodser modigt hver Fare og Møie og J skulle se Farerne formindskes. Tænker, at en Nation, der kæmper for sin Uafhængighed og Frihed, er uovervindelig Stedse skal jeg være iblandt Eder og dele alle Eders Farer, i det jeg, som J, smigrer mig med, at vi, ved dette hæderlige Forhold, følge Kongens, min Faders, oprinde ligsande Villie. Gaeta har underkastet sig med en Besætning af 5000 Mand og Generalerne Corascosa og Filangieri ere overgang ne til Kongens Parti. Capua skal ogsaa have kapituleret og General Frimont meente, snart at holde sit Jndtog denne Hovedstad.
Aalborgs Stifts Adresseavis, 1821-04-07
Fæstningerne Gaeta, Capua, Pescara og Civitella de Tronto vare provianterede for lang Tid. J Gaeta commanderede General Begani, som Aar 1815 forsvarte den saa kjækt. Han skal være myrdet i den Opstand, Besætningen giorde.
Aalborgs Stifts Adresseavis, 1821-04-07
Frankrig.
Aalborgs Stifts Adresseavis, 1821-04-07
I Paris havde Man Efterretning om, at Lyon var fuld Opstand og ikke længe efter hørte Man i Lyon, at er total Revolution var udbrudt i Hovedstaden, den trefarvede Cokarde paaheftet, Kongen afsat. J Paris maa nu Sagerne staae som de ville, vist er det og, ifølge selve den franske Moniteur, faktisk Sandhed, at Man virkelig saa vel i Lyon som i Grenoble har forsøgt at bringe et almindeligt Oprør istand. J sidstnævnte Stad havde Man og fentlig plantet Oprørsfanen, ja, under hvinende Skri baaret den giennem Gaderne i Triumph. Garnisonskonmandeuren lod Tropperne træde under Gevær og gik med Præfekten mod det rasende Folk, der efterhaands adspredtes. Nogle fængsledes, Andre saaredes.